
FELIZ DIA INTERNACIONAL DI FAMIA 


“Famia ta mas cu un vinculo biologico, e ta un fuente di forsa, resiliencia y 
amor cu ta traspasa fronteranan y ta duna forma na nos sociedad” 


Diaranson 15 di mei ta dia Internacional di Famia. Esaki sigur 
ta un oportunidad pa refleha riba e importancia di famia den 
nos bida y den nos comunidad. Famia ta mas cu un vinculo 
biologico, e ta un fuente di forsa, resiliencia y amor cu ta 
traspasa fronteranan y ta duna forma na nos sociedad. Famia, 
grandi of chikito, tur ta unico y cu nan mesun storia. Sea cu 
bo a nace of a scoge pa ta den bo famia, e esencia lo keda 
mescos, famia ta e pilar di amor, sosten y comprension. 


Sinembargo, den e agitacion di bida diario, ta hopi facil pa 
desconecta di famia. Pero, ta durante momentonan di alegria 
y triunfo y tambe e forsa y solidaridad cu ta existi durante 
momentonan di desafio, cu nos ta aprecia berdaderamente 
e importancia di viculonan familiar. Den e momentonan aki 
famianan ta mustra otro sosten. 


Famianan di Aruba a mustra nan fosra y resiliencia durante e 
temporada di desafio di e pandemia. Famianan a lanta mas uni 
y fuerte, cu mas resiliencia y compacion cu otro y cu demas 
famianan na Aruba. Demostrando nan amor y solidaridad, 
surpasando obstaculonan cu determinacion. 


Hunto, como famia y como sociedad, Aruba a transforma 
momentonan di adversidad den oportunidadnan pa crece y 
fortalece e vinculonan familiar. Mientras cu mundo henter a 
nabega den awanan bruto di e pandemia, famianan a sirbi 
como ankernan, y a provee stabilidad y trankilidad den e 
incertidumbre cu mundo henter tawata pasando aden. 


Esaki awe, ta sirbi como un recordatorio pa nos tur, cu di 
berdad hunto nos ta mas fuerte. Mientras nos ta reflexiona riba 
e caminda cu nos ta awe, riba e resiliencia y solidaridad cu nos 
a demostra, riba e desafionan cu nos a pasa aden, laga nos 
semper corda, cu den unidad y amor, determinacion y vision, 
forsa y resiliencia, nos por supera cualkier desafio cu bin den 
nos caminda. 


“Mientras nos ta celebra Dia Internacional di Famia, laga nos 
tuma un momento pa expresa gratitud pa e amor, guiansa y 
sosten cu nos famianan ta provee. Laga nos keda comprometi 
pa sigui brinda sosten, amor y forsa na nos famianan, awe y 
tur dia”, Prome Minister Evelyn Wever-Croes a expresa. m 

Prome Minister Evelyn Wever-Croes: 


ENCUENTRO CU DIRECTOR EHECUTIVO DI IMF 
DURANTE REUNION DI MINISTERRAAD 


IMF ta indica cu Aruba tin un desaroyo positivo y impresionante 


Durante reunion di Ministerraad diamars 
14 di mei, tawata tin un encuentro 
cu Director Ehecutivo di IMF (Fondo 
Monetario Internacional), señor Paul 
Hilbers. Durante e encuentro señor 
Hilbers a duna e vision di IMF riba e 
desaroyo na Aruba. 


Prome Minister Evelyn Wever-Croes a 
informa cu e reunion tawata hopi positivo 
unda cu señor Hilbers a indica cu e 
desaroyo di Aruba ta uno impresionante. 
IMF tin su bista riba Aruba y por mira cu 
e economia ta draai bon, e finansas ta bay bon y señor Hilbers 
a duna palabranan di elogio pa e maneho financiero di pais 
Aruba. 


Señor Hilbers a subraya riba e importancia di tin surplus-nan 
den un presupuesto pa por paga debe y asina baha e debe 
halto cu Aruba tin. Tambe el a pone enfasis riba e desaroyo 
di turismo. En general e ehecutivo a declara cu Aruba tin un 
desaroyo positivo. 


“Hopi tempo nos no tawatin un reunion asina positivo cu 
ehecutivonan asina halto di IMF cu a trece tanto elogio. Esaki 
naturalmente ta yena mi cu hopi orguyo como Prome Minister 
di nos pais. Nos a pasa den temponan hopi dificil pero hunto 
nos a logra, tumando decisionnan hopi dificil, hiba nos pais 
padilanti. Mi ta gradici Minister di Finansa y su ekipo pa e 
trabounan cu nan ta haci riba e tereno financiero y tambe na 
tur colega Minister cu ta duna di nan parti riba cada tereno y 
awo por mira e resultado den e elogio asina importante di parti 
di IMF. Ohala esaki por sirbi como un inspiracion pa cada un di 
nos pa sigui duna di nos parti pa nos hiba nos pais padilanti”, 
Prome Minister a expresa. m 

Prome Minister Evelyn Wever-Croes 


ENCUENTRO CU CUERPO CONSULAR Y MINISTERIO 
DI RELACION EXTERIOR DI HULANDA 


Aruba ta un pais den cual tin mas di 100 nacionalidad ta biba y semper nos 
ta den harmonia cu otro 


OneScreen 


Diamars 14 di mei, Prome Minister Evelyn Wever-Croes a 
reuni cu Cuerpo Consular di Aruba hunto cu representantenan 
di Ministerio di Relacion Exterior di Hulanda. E encuentro aki 
a wordo organisa pa e Departamento di Relacion Exterior di 
Aruba y tambe a conta cu presencia di varios otro profesional 
di Aruba. 


E intencion ta pa hunto cu Hulanda traha un manual protocolar 
pa asina tur e temanan cu e consulnan ta encontra a diario na 
momento di sirbi nan ciudadanonan, ta ancra den un documento. 
Prome Minister ta splica cu esaki lo ta un documento bibo y por 
añadi mas informacion na caminda ora ta necesario. 


“Mi a gradici e Cuerpo Consular pa nan presencia y pa traha 
hunto cu nos riba e manual aki. Tambe mi ta gradici nan pa e 
trabou cu nan ta haci pa e ciudadanonan cu nan ta representa 
kendenan a bin Aruba y a haci di Aruba nan hogar y asina 
ta yuda nos desaroya nos economia. Aruba ta un pais den 
cual tin mas di 100 nacionalidad ta biba y semper nos ta den 


| 
harmonia cu otro y nos lo sigui busca y desaroya mas amistad 
y colaboracion pa asina hunto nos hiba e pais aki padilanti", 
Prome Minister a remarca. MN 

MINISTER 


Unsell Arends 


Ministerio di Transporte ta orguyoso pa anuncia firmamento di 
dos acuerdo significante di entrenamento cu International Civil 
Aviation Organization (ICAO). E acuerdonan aki a wordo firma 
dia 1 di mei 2024 durante e “Global Implementation Support 
Symposium” cu a tuma luga na Republica Domincana. 


E acuerdonan a wordo firma door di Sr. Juan Carlos Salazar, 
Secretario General di ICAO, y Sr. Edwin Kelly, Director di 
Departamento di Aviacion Civil di Aruba. Como testigo di e 
firmamento a fungi Sr. Salvatore Sciacchitano, Presidente di 
Conseho di ICAO, Sr. Ursell Arends, Minister di Transporte, 
Integridad, Naturalesa y Asuntonan di Adulto Mayor y Sr. 
Christopher Barks, Director Regional di ICAO pa Norte- 
America, Centro-America y Caribe. 


E prome acuerdo ta un acuerdo general di entrenamento, 


cu ta habri e porta pa diferente entrenamento tecnico y 
operacional wordo duna door di ICAO na Aruba, tanto den 
forma fisico como den forma online. E segundo acuerdo ta 
un acuerdo di entrenamento specifico tocante evaluacion y 
supervision di sistemanan di gestion di siguridad operacional 
(“Safety Management System”). E entrenamento specifico aki, 
ICAO lo duna fisicamente na Aruba pa personal tecnico di 
Departamento di Aviacion Civil. 


Cu esaki Gobierno di Aruba, en particular Minister di Transporte, 
Integridad, Naturalesa y Asuntonan di Adulto Mayor ta duna 
contenido na su compromiso pa inverti den personal di 
Departamento di Aviacion Civil di Aruba pa asina garantisa cu 
e Departamento aki lo por sigui cu su trabou importante pa 
asegura siguridad di Aruba su transporte aereo, di cual nos 
turismo ta depende asina hopi ariba. MN 

MINISTERIO DI NATURALESA A DUNA 
PRESENTACION NA GRUPO DI SCOUT CASIBARI 
Y BADEN POWELL 


Diasabra ultimo Minister Ursell Arends tabata tin e grato 
placer di ricibi gruponan di scouting Casibari y Baden Powell 
den cuadro di nan programa “Going Green”, pa asina duna 
mas informacion tocante proyectonan andando cu ta toca 
naturalesa. 


E programa di “Going Green” ta enfoca pa promove 
conscientisacion y accion ambiental bou di hobennan. Durante 
e encuentro, Minister Arends, Directie Natuur en Milieu (DNM), 
y e Conseho Nacional pa Resiliencia Climatico (NCRC) a duna 
presentacionnan informativo y a contesta preguntanan di e 
participantenan. 


E temanan discuti durante e evento tabata varia for di 
Derecho di Naturalesa te cu bienestar di animal, y di maneho 
di desperdicio te agroforesteria na scolnan basico. Dr. Ryan 
Peterson di NCRC, a splica tocante impacto di cambio climatico 
y e importancia di haci planes di adaptacion pa cu esaki. 


Di parti DNM, director Gisberth Boekhoudt a elabora riba e 
rol di DNM pa proteha naturalesa y Shahayra Croes encarga 
cu comunicacion a informa e hobennan con nan por expande 
nan conocemento ariba nos flora y fauna y contribui na un 
medio ambiente mas saludabel. A invita nan pa haci uzo di 
Obsldentify, FixiApp y tambe e importancia pa raporta na e 
registro di shoco y registro di Midi di nos matanan. E registro 
ta obtenibel riba DNM su website: dnmaruba.org . 

Un encuentro interactivo unda grupo di Scout di Casibari 
y Baden Powell a participa activamente. E mensahe final 
cu a resalta durante e evento tabata "Cosechando futuro y 


transformando nos medio ambiente." E enfasis a keda poni 
riba e importancia di siña y inspira e siguiente generacion pa 
proteha y balora naturalesa, dunando asina e mensahe di 
conservacion ambiental pa cas y extendiendo esaki den nos 
comunidad. 


"E hobennan di awe ta e liderenan ambiental di mañan. Nan 
entusiasmo y compromiso den nan iniciativa "Going Green" ta 
mustra cu nos ta riba e caminda pa cultiva un respet profundo 
pa nos naturalesa," segun Minister Arends. 


E Ministerio di Naturalesa ta compromete pa continua apoya y 
desaroya iniciativanan cu ta empodera hobennan. Un palabra 
di gradicimento na e oradornan di DNM y NCRC como tambe 
e gruponan di scout pa nan interes. MN 


Diamars 14 Mei 2024 


MINISTER 


Minister Maduro di Finansa ta informa: 

Pronto lo presenta un cambio di Ley di Presupuesto 2024 


Recientemente Minister Maduro di Finansa a haci entrega di 
e "Nota di Comienso di Aňa 2024" na Parlamento. E Nota aki 
ta duna Parlamento un bista mas tempran di e cambionan 
den maneho cu a tuma luga y cu lo tin mester aprobacion di 
Parlamento. Esaki ta e di dos biaha cu Minister Maduro ta 
presenta un Nota di Comienso di Aña na Parlamento. 


A Ni 


L lb LI 


Na aña 2023 tabata prome biaha cu Minister Maduro di Finansa 
a haci entrega di un Nota di Comienso di Aña na Parlamento. Te 
cu aña 2022, Aruba tabata conoce solamente un 'Najaarsnota' 
cu ta un 'Nota di Fin di Aña' den cual Parlamento despues di 
mita di e aña coriente ta wordo informa di e cambionan den 
su Presupuesto aproba y basa riba esaki Minister di Finansa 
ta presenta un Presupuesto Suppletorio den cual ta pidi 
Parlamento pa duna aprobacion si tin cambionan cu a tuma 
luga. Desde 2023, Minister di Finansa ta presenta tambe un 
'Voorjaarsnota' den cual na comienso di aña caba ta presenta 
e cambionan den e Nota di Comienso di Aña y hunto cu esaki 
ta presenta un Presupuesto Suppletorio pa Parlamento por 
aproba. 


LL) 


Den e Nota di Comienso di Aña 2024 presenta na Parlamento 
di Aruba, Gobierno ta adapta e cifranan di entrada na e ultimo 
crecemento economico conforme e ultimo prognosis haci pa 
Departamento Economico cu ta indica cu e economia di Aruba 
lo crece cu 3% den aña 2024. Banda di esaki, den e Nota por 
mira pa cada ministerio kico ta e cambionan den maneho ta 
encera y ki cambio den e cifranan mester tuma luga pa haci 
esaki posibel. Den e Nota por mira cu tin un suma extra di 
impuesto cu a wordo genera cu por wordo destina pa realisa 
proyectonan manera, entre otro, Delta Plan Ouderen, trabounan 


na Parke Curason, Palo Marga, Stadion Guillermo Prospero 
Trinidad, Leerorkest, Loket Plan di Mayor, Indexering pa 
empleado publico, y pa renobacion di Cas di Cultura. Tambe tin 
fondonan cu Aruba ta haya di Hulanda pa asina por hiba acabo 
proyectonan di Landspakket, manera e Huisartsenopleiding, 
cu tambe mester keda integra den Presupuesto 2024. 

Continuacion PARLAMENTO A RICIBI E NOTA DI COMIENSO DI ANA 2024... 


PRESUPUESTO SUPPLETORIO 2024 

E mandatario di finansa ta informa cu mientrastanto Conseho 
di Minister a bay di acuerdo pa e cambionan proponi den e Nota 
di Comienso di Aña 2024, wordo hinca den un Presupuesto 
Suppletorio cu a wordo manda pa Raad van Advies pa conseho 
despues cu CAFT a duna su opinion. 


Di eynan e Ley lo sigui cana su caminda pa por keda presenta 
na Parlamento di Aruba pa su tratamento y aprobacion. 


MAS TRANSPARENCIA PRESUPUESTARIO 

Minister Maduro ta acentua cu e uzo di e 'Voorjaarsnota' of 
"Nota di Comienso di Aňa" den e ciclo presupuestario di nos 
Pais, ta brinda Parlamento informacion presupuestario na mas 
momento den un aña. Di e manera aki Parlamento por sigui 
e desaroyo di gasto y entradanan durante aña mas di cerca. 
Esaki sigur ta yuda Parlamento di Aruba den su derecho di 
'budgetrecht' y ademas ta brinda mas transparencia na Pueblo 
riba con e fondonan publico ta keda uza pa Gobierno. 


Voorjaarsnota 2024 


nohnren vii ri toh inn ji7i nc sretolion nnnn indo dionctin 
Dehorende bij de eerste degroungswijzigingsvoorstetren aangaande dienstiaa 


1. Introductie 


Met de Voorjaarsnota van dienstjaar 2024 (VIN 2024) krijgen de Staten van Aruba in het voorjaar’ al op 
hoofdlijnen zicht van de informatie over voorgenomen begrotingswijzigingsvoorstellen van het zittend kabinet op 
de in het vorige jaar vastgestelde begroting van 2024, welke aan actualisatie toe is sinds zijn vaststelling in 
december 2023. Deze wijzigingsvoorstellen zijn gebaseerd op onder andere de meest recente voorlopige 
realisatiecijfers van 2023, actualisaties van de economische vooruitzichten en of verschuivingen in (meerjarige) 
beleidsaccenten. Het eerder delen van deze informatie, vooruitlopend op het ontvangen van de concept-1** 
suppletoire begroting, versterkt het budgetrecht van de Staten door op tijd invloed te kunnen uitoefenen op de 
stand van de begroting, evenals het publiek debat aan te gaan over de in deze nota gepresenteerde 
begrotingswijzigingsvoorstellen. De VIN 2024 is dus vooruitlopend op de 1““ suppletoire van begroting 20247. 
Tevens zullen de Raad van Advies en het College Aruba financieel toezicht (CAft) een afschrift ontvangen van deze 


voorjaarsnota. 


2. Economisch beeld voor 2024 


In januari 2024 heeft de Directie Economische Zaken van Handel en Industrie (DEZHI) haar herijkte prognoses 
voor het jaar 2024 uitgebracht?. Volgens de laatste publicatie van DEZHI zal de Arubaanse economie in het meest 
waarschijnlijke scenario, nominaal groeien met 3,0%“. Dit betekent een nominaal bruto binnenlands product 
(bbp) van Afl. 7025 miljoen, wat een verbetering van Afl. 197 miljoen is ten opzichte van de prognose van mei 
2023. Ook het Internationale Monetaire Fonds (IMF) verwacht dat de Arubaanse economie in 2024 de grens van 
Afl. 7 miljard zal ontstijgen: in haar World Economic Outlook van oktober 2023 geeft het IMF een nominale bbp- 
prognose ter waarde van Afl. 7081 miljoen weer”. 


1 Einde 1““ kwartaal van het lopend dienstjaar. 

? Het concept 1““ suppletoire zal conform het voorgeschreven wettelijk proces, eerst twee weken bij het CAft zijn voor 
toetsing en vervolgens vier weken bij de RvA. Vervolgens zal het concept op basis van beide adviezen bijgesteld worden (kan 
1-2 weken duren), alvorens de Staten van Aruba het ontwerp ter behandeling kan ontvangen. 

3 https://www.deaci.aw/wp-content/uploads/2024/01/FINAL-ECONOMIC-OUTLOOK-11.01.2024-1.pdf 

å In het optimistische en conservatieve scenario’s projecteert de DEZHI nominale groeiverwachtingen van respectievelijk 
3,9% en 1,8%. 

5 https://www.imf.org/en/Publications/WEO/Issues/2023/10/10/world-economic-outlook-october-2023 

MINISTER MADURO DI FINANSA A RICIBI BISHITA DI 
EXECUTIVE DIRECTOR DI IMF SR. PAUL HILBERS 


Dialuna merdia Minister Maduro di Finansa a ricibi bishita 
di e Executive Director di IMF sr. Paul Hilbers kende ta na 
Aruba pa hiba reunion cu e mandatario encarga cu finansa, 
Conseho di Minister y ehecutivonan di Banco Central cu ta den 
contacto cu IMF. Tabata un reunion ameno den cual a repasa 
e trabounan cu IMF a bin ta yuda Aruba cune den forma di 
evaluacion financiero y economico den forma di Article IV 
Mission y asistencia tecnico riba diferente tereno cu a yuda 
capacita, fortifica y profesionalisa e gobernacion di nos Pais. 
E ultimo añanan Aruba a bin ta ricibi hopi asistencia tecnico 
cu a keda brinda door di IMF via CARTAC cu ta nan centro di 
asistencia tecnico pa e region di Caribe. 


Asina por menciona asistencia tecnico na Departamento 
Economico pa 'update' e modelo macro economico MARUBA 
y asistencia tecnico na Departamento di Estadistica pa valida 
e cifranan di Cuentanan Nacional di Aruba, cu ta proyectonan 
cu a yuda Aruba grandemente specialmente durante di 
pandemia pa por a haci calculonan economico hopi aserta cu 
tabata necesario pa calcula e daño, pero tambe pa por a haci 
pronosticonan pa e recuperacion economico di nos Pais. Banda 
di esaki IMF a yuda cu asistencia tecnico na Departamento di 
Aduana pa asina por facilita e servicio di carga na comunidad. 
Desde aña 2019 Departamento di Impuesto tambe a conta 
cu e yudansa di IMF pa reformanan fiscal cu a tuma luga y 
dentro di poco lo bolbe ricibi asistencia pa por sigui capacita y 
profesionalisa e servicio brinda na comunidad. Cu asistencia 
tecnico di IMF tambe a haci cambionan importante den e 
maneho presupuestario di Pais Aruba cu ta hiba cu awe nos 
ta conoce presupuestonan entrega na ora y cu ta contene 
surplus. IMF ta yuda Banco Central tambe cu e guia necesario 
pa sigura e stabilidad monetario y financiero di Aruba. 


Minister Maduro na final di e reunion a gradici sr. Hilbers pa 
su bishita y a presenta un bunita recuerdo como muestra di 
gratitud pa e asistencia continuo ricibi di e staff di IMF. Hunto 
cu IMF trabounan importante a wordo haci cu ta sigura e 
stabilidad financiero di Aruba y ta yuda crece e credibilidad 
financiero di Aruba den wowo di inversionistanan. MN 

Diasabra atardi Minister di Turismo y Salud Publico, sr. Dangui 
Oduber, a participa den e caminata di 5KM di Healthy Lifestyle 
Center Aruba. Minister Dangui Oduber ta kere firmemente 
den cultiva un cultura y comunidad mas saludabel pa eleva e 
calidad di bida di cada ciudadano na Aruba. 


Healthy Lifestyle Center (HLC) a organisa su prome caminata 
di cana of core pa promove bienestar general pa e comunidad 
di Aruba. HLC su enfoke ta den prevencion cu e meta pa yuda 
nos comunidad yega na un estilo di bida mas saludabel y 
activo. HLC ta brinda servicio na 2 diferente localidad cu ta na 
oficina IBISA y MFA Savaneta, unda lo ricibi guia di dietistanan 
y ofrece programanan di movecion den grupo of individual 
door di un sportsinstructeur na un manera gratis. 


Na Aruba, tin un perecentahe halto di nos comunidad, cu ta 

sufri di malesnan cronico of cu ta sobrepeso y pa es motibo aki 
HLC kier introduci actividadnan gratis unda tur hende por bin 
haci movecion y ricibi informacion nan valioso pa un bida mas 
saludabel y balansa. 


Pa finalisa, Minister Dangui Oduber kier gradici ful e ekipo di 
Healthy Lifestyle Center pa a organisa un caminata exitoso. 
Tambe na tur e boothnan cu a participa: Stimami Steralisami, 
STER cu a promove Qi Gong, Tai Chi y sanacion energerico, 
Transition To Health, Fructos y IBISA. Como Minister di Salud 
Publico ta invita henter pueblo di Aruba pa pasa traha bo cita 
of bishita un di e localidad nan di Healthy Lifestyle Center pa 
ricibi mas informacion y ricibi guia door di profesionalnan cu ta 
completamente gratis. 


Un comunidad saludabel ta un comunidad feliz. mma 

MINISTER 


Geoffrey Wever 


Minister Geoffrey Wever Kier Invita Pueblo pa Atende e Simposio di 
Economia Oraño: 


Workshop 


Aruba ta cla pa explora e potencial di su industrianan cultural y 
creativo (CCI) na e Simposio di Economia Oraño, plania pa 27 
di mei, 2024, na The Hub at San Nicolas for di 13:00 pa 18:00 
PM. E simposio tin como meta pa stimula dialogo tocante 
con e CCI por contribui na crecemento y desaroyo sostenibel 
den e paisahe creativo di Aruba, ofreciendo un plataforma 
pa discusionnan informativo, oportunidadnan pa network, y 
colaboracion entre participantenan. Minister Geoffrey Wever 
tambe lo tey presente pa comparti su vision pa sostene e 
Economia Oraño na Aruba. 


E Simposio di Economia Oraño ta un iniciativa di Ministerio di 
Asuntonan Economico, Comunicacion y Desaroyo Sostenibel 
y Aruba Investment Agency (ARINA), cu tin como meta pa 
stimula crecemento y desaroyo di e industrianan cultural y 
creativo di Aruba (CCI). 


Discuscionnan Interactivo na Mesa Rondo 
Discucionnan interactivo na mesa rondo lo explora aspectonan 


crucial di e CCI na San Nicolas, invitando aporte y ideanan 
di expertonan di industria y sector publico, empresarionan 
y publico general interesa pa duna rumbo na e futuro di e 
industrianan creativo di Aruba. 


Ministro Geoffrey Wever a expresa su entusiasmo tocante e 
Simposio, bisando, "E evento aki ta marca un stap importante 
pa defini y promove Economia Oraño di Aruba. Nos ta ansioso 
pa discusionnan informativo, colaboracion, y e visionan pa un 
futuro briyante pa nos industrianan cultural y creativo." 


Segura Bo Lugar Awor! 
Cuponan pa e Simposio di Economia Oraño ta limita, pues 
registra trempan pa segura bo lugar. 


Registracion ta habri awor riba e website di www.investinaruba. 
com. Pa mas informacion, tuma contacto cu: Zuleika Quant na 
z.quant@deaci.aw 

Minister Geoffrey Wever: 


PRESENTACION NA KVK DI KOOPKRACHTMODEL 


DUNA NA GREMIONAN COMERCIAL 


E La 
Diamars 14 di mei riba peticion di Minister Geoffrey Wever, 
Economisch Bureau Amsterdam ("EBA") a duna un 
presentacion riba e koopkrachtmodel na diferente gremionan 
comercial. Esaki a tuma luga den coordinacion cu Camara di 
Comercio. 


Economisch Bureau Amsterdam a colecta y procesa data 
di diferente instacionan gubernamental pa e por a crea e 
koopkrachtmodel cu por calcula e impacto di maneho riba e 
poder di compra. A tene cuenta cu 32 tipo di constelacion di 
hogarnan mas comun na Aruba. E modelo ta consisti entre otro 
di e diferente tarifanan di inkomstenbelasting y belastingvrije 
voet, kinderaftrek, eigenbijdrage AOV-AWW- AZV werknemer y 
werkgever, primanan AOV-AWW-AZV, bijstand, schoolbijdrage, 
sumanan di pensioen AOV y AWW, salario minimo y inflacion. 


Despues di a cuminsa e proceso pa traha e koopkrachtmodel 
den januari 2024 y duna presentacion na Parlamento di Aruba 
y Conseho di Minister, Economisch Bureau Amsterdam a 
presenta e koopkrachtmodel y su uzo na gremionan comercial 
manera ATIA, AHATA, CUA, SNBA y representantenan di KVK. 


Inflacion y consumer price index (CPI) ta factornan cu pa 
comercio ta hunga un rol importante, mirando cu e cantidad di 

placa disponsibel pa ser uza pa cumpra producto y servicionan 
ta determina e 'outlook' economico di e pais. E calculacionnan 
di poder di compra den e koopkrachtmodel ta basa riba data 
concreto y relevante ricibi di diferente instancianan pa asina 
garantisa cu e resultado di e modelo ta refleha e situacion mas 
cerca posibel, segun minister Geoffrey Wever. 


Minister Geoffrey Wever kier gradici Camara di Comercio 
y e gremionan comercial pa nan interes y participacion den 
presentacion di e koopkrachtmodel. EEEE 


Diamars 14 Mei 2024 


MINISTER 


ty Cres 


MINISTER ENDY CROES TA DESEA TUR 
STUDIANTE HOPI SABIDURIA Y EXITO CU NAN 
EXAMEN FINAL 

Manera ta conoci, dialuna 13 di mei 2024, examen final di mavo, 
havo y vwo a inicia. Minister di Enseňansa Endy Croes ta desea 
tur studiante hopi exito cu nan examen final. "Enseňansa ta e 
yabi pa boso futuro y ta e fundeshi di progreso di Pais Aruba. 


Keda enfoca y positivo pa logra e meta”, e mandatario di 
Enseñansa a indica. Naturalmente, e periodo di examen tin su 
retonan cu ne, pero cu perseverancia y determinacion ta logra 
cosnan grandi. 


E docentenan a haci un gran trabou kenler aňa, preparando 
e studiantenan optimalmente. Awo ta keda na cada studiante 
pa haci nan maximo esfuerso pa termina nan scol secundario 
exitosamente. Minister Endy Croes ta haci un peticion na e 
mayornan pa sostene nan yiunan durante e periodo aki cu ta 
rekeri di hopi concentracion y motivacion. Finalmente, Minister 
Endy Croes ta desea e studiantenan hopi exito den nan ultimo 
etapa di scol secundario. Alabes, ta desea tur studiante di 
Aruba hopi exito den e ultimo fase di aña escolar 2023-2024. 

Minister Endy Croes: 


DESPUES DI 41 ANA TA RENOBA E PISTA 
DI PALO MARGA 


E ekiponan specialisa ta yegando Aruba e siman aki 


Minister di Enseñansa y Deporte Endy Croes a indica cu e 
siman aki a habri sumamente positivo pa loke ta trata dos (2) 
proyecto grandi cu e ta manehando esta, Stadion GPT Dakota 
y Pista di Palo Marga. 


PISTA DI PALO MARGA: 

Drag race, drifting y deporte di velocidad tin un cantidad masha 
grandi di coredo y fanaticada, kisas esun di mas grandi na 
Aruba. Ki ora tin careda y sigur ora tin atraccion di exterior 
e pista di Palo Marga ta yena cu alrededor di 6000 persona. 
Sinembargo, durante e ultimo añanan e pista aki a bay den 
un decadencia formal y tabatin mester di inversionnan pa blas 
bida bek den Palo Marga. 


Minister Endy Croes a priminti y Minister Endy Croes ta cumpli: 
Desde cu Minister Endy Croes tabata miembro di parlamento 
na aña 2017-2021, el a reuni cu varios coredo- y gruponan 
preocupa y tambe a ricibi presentacion di e board ABM. 
Como miembro di parlamento Minister Endy Croes tabata na 
altura di e situacion di Palo Marga y e deseo di e coredonan 
y fanaticada. Semper el a splica cu dado caso yega un dia cu 
pueblo apreci'e y honr'e cu un puesto ehecutivo y ohala entre 
otro, e cartera di deporte el lo sa di haci su efsuerso pa aloca 
fondo pa renoba e pista di Palo Marga. 


DESDE SEPTEMBER 2021 PA AWOR: 

Na september 2021, Endy Croes a logra haya e confiansa di 
su partido y pueblo pa asina asumi e responsabilidad como 
Minister di Enseñansa y Deporte. Mesora a sinta bek cu ABM, 
pero tambe cu coredonan preocupa. Un lista largo di deseo a 
keda presenta na su persona door di e coredonan y directiva. 
Minister Endy Croes a pidi traha den fase pa asina por realisa 
e logronan concreto pa Palo Marga. E dos prioridadnan a 
keda presenta e prome tabata e luznan pa asina deshaci di e 
caredanan cu “light tower”. E di dos tabata pa renoba e pista, 
cual ta uno hopi costoso y cu hopi kisas a perde fe den esaki 
como cu hopi ta e politiconan cu a haci show (gana voto), pero 
nunca a cumpli cu nan promesa. Por ehempel Mike Eman a 
percura pa un solo auto di su ruman ricibi 1.9 miyon di ATA 
y AAA. Minister Endy Croes a priminti cu lo cuminsa cu e 
proyecto di luz, cual a inicia den 2022 y a termina den aña 
2023. A instala un total di 26 poste di luz, kabel, transformers y 
LED Lights ultramoderno. Un proyecto cu a costa Afl. 450.000 
florin. Na juli 2023 a cende e luznan pa prome biaha y e pista 
cu a keda mas cla cu nunca antes. 


RENOBACION DI E PISTA: 

Den luna di september durante One Cool Summer, Minister 
Endy Croes a hiba un speech y a priminti tur esnan presente cu 
den aña 2024 el lo percura pa renoba e pista mes. Hopi kisas 
a kere ta un promesa politico. Manera Minister Endy Croes a 
bisa na varios ocasion den grupo mas chikito. “Mi ta percura 
pa cumpli cu Palo Marga, paso ta 41 aña pasa a celebra e 
apertura y drag race tin su coredonan y fanaticada cu merece 


miho”, Minister Endy Croes a enfatisa. “Mi nota haci esaki pa 
haya ningun voto”, e mandatario di Deporte a expresa. Minister 
Endy Croes a sigui bisa “Mi ta haci esaki pa cumpli cu e deporte 
di drag race cu merece”. Na final por husga mi despues cu e 
pista ta cla y mi por biba cu cualkier resultado. 


KURT JOHNSON TVC: 

Sr. Kurt Johnson di e compania TVC tin experticio cu e pistanan 
di drag race rond mundo ta forma parti di e ekipo cu ta dirigiendo 
e proyecto cu un “race asphalt mix” unico. Pa prome biaha den 
historia Aruba lo haya e “layer” di asfalt aki. Un trabou di ekipo 
entre C2, Wegenbouw, DOW y TVC. Mester a importa algun 
ekipo specialisa cu no tin na Aruba. E container cu e ekiponan 
aki ta yegando Aruba dia 15 di mei proximo. E crew di experto 
lo yega di Merca e siman siguiente pa e trabounan specialisa 
por tuma luga entre 20 -27 di mei proximo. Cu esaki nos ta 
mas cerca di un pista acredita cu ta cumpli cu tur standard 
internacional. Minister Endy Croes ta gradici e team cu a yud'e 
durante henter e proceso, cu no tabata uno facil. “Teamwork ta 
haci milager y cu esaki nos kier laga atras un bunita proyecto 
pa tur coredo y e fanaticada grandi di Palo Marga” Minister 
Endy Croes a finalisa. Pabien desde awo! MN 

Minister Endy Croes: 


Recientemente, Minister di Enseňansa y Deporte 
Endy Croes a reuni cu presidente di Stichting Tiger 
Taekwondo Academy Sr. Teofilo Rodriguez y Sra. 
Monica Pimentel, en conexion cu un campeonato 
internacional di taekwondo cu lo tuma luga na 
Aruba. Carribbean Taekwondo Open Aruba 2024 
lo tuma luga dia 10 pa 15 di juni proximo y lo conta 
cu presencia di atleta di diferente pais entre otro, 
Colombia, Curacao, Brazil, Puerto Rico, Ecuador, 
Spaña, Republica Dominicana y Aruba. 


Ademas di trece varios atleta internacional, lo 
trece referee di diferente pais. Alabes lo probecha 
e oportunidad aki pa brinda nos refereenan local 
un tayer pa nan sigui desaroya nan mes. Minister 
Endy Croes ta gradici Stichting Sportsubsidie 
Aruba (SSA) y Fundacion Lotto pa Deporte (FLpD) 
cu a duna sosten pa realisa e campeonato aki. Alabes, Minister 


PEA AA ia a VE o : SR 
Diadomingo atardi, Minister di Ensefiansa y Deporte Endy 
Croes a bishita e veld di Maria Maai, caminda e gran final di e 
torneo Copa Francisco Bubeis Gomez 2024 organisa pa Astros 
Softball Organization Aruba a tuma luga. E torneo deportivo 
aki tabata organisa pa di dos biaha den e liga 60+. E ekipo di 
Glovers a titula campeon cu cinco (5) wega gana y cero (0) 
perdi. 


Endy Croes ta desea Sr. Teo hopi exito cu e gran campeonato 
internacional aki cu lo tuma luga den e luna di juni proximo. 


= m m mo 


Na final di e competencia, Minister Endy Croes a haci entrega 
di premio na e campeon- y subcampeonnan. Minister Endy 
Croes ta indica cu e tabata un tremendo campeonato y ta 
felicita Sr. Giovanni Gomez di Astros, yiu di Bubeis Gomez 
(den feliz memoria), cu a organisa e tremendo torneo Copa 
Francisco Bubeis Gomez. Alabes, e mandatario di Deporte ta 
felicita e campeon- y subcampeonnan cu a entrega nan alma 
y curpa riba veld. 

Minister Endy Croes: 

Diasabra ultimo, Minister Endy Croes a atende e ceremonia 
solem, unda cu a conmemora esnan cu a fayece durante 
Segunda Guera Mundial. Manera ta conoci, di Segunda 
Guera Mundial tabata e guera di mas grandi den historia cu a 
cobra mas di 70 miyon bida y mas di 60 pais tabata envolvi. 
Tin Arubianonan cu a perde nan bida durante e guera cruel 
aki entre nan, e Arubiano Boy Ecury y varios hende homber y 
hende muhe cu a entrega nan bida pa libertad. Tur afia riba e 
fecha 4 di mei, Reino Hulandes ta recorda esnan cu a fayece 
durante e di Segunda Guera Mundial. 


E ceremonia a tuma luga na gedenkplaat der gevallenen situa 
na Adriaan Laclé Boulevard. E atardi a inicia cu un oracion 
presenta pa Sr. Rene de Boer di MKZ, unda a pidi 2 minuut 
di silencio pa recorda tur e fayecidonan. E hoben Genevan 
Maduro, kende ta ganado absoluto di Arte di Palabra 2024 a 
declama un bunita poesia titula: Vergeten. Himno di Hulanda 
y Aruba a resona y a continua cu ponemento di krans pa 
Su Excelencia Gobernador di Aruba Alfonso Boekhoudt y 
distinguido esposa. Den nomber di Gobierno di Aruba, Prome 
Minister Evelyn Wever - Croes hunto cu Minister Endy Croes 
a coloca un krans na honor di esnan cu sacrifica y perde nan 
bida pa nos durante e guera aki. 


Presidente di Parlamento di Aruba mr. Edgard Vrolijk y griffier 
suplente Sra. Julie Franken - Thode tambe a pone un krans. 
Sr. Vincent Storimans, kende ta representante di VNO a 
pone un krans den nomber di VNO. Ministerie van Defensie, 
Comandante di MKZ Savaneta, Comandante Koninklijke 
Marechaussee, Korpschef di KPA hunto cu Comandante di 
Arumil y Hoofdsteunpunt di Kustwacht Aruba tambe a pone 
un krans. Den nomber di e hobennan di Aruba, e muchanan 
di Sportvereniging River Plate a tira un flor pa tur e militarnan 
cu tabata victima y e fayecidonan di Reino Hulandes. A pasa 
79 afia desde cu e Segunda Guera Mundial a termina y pa 
semper nos lo recorda e sacrificio di esnan cu buscando paz a 
perde nan bida pa nos. MN 


2024 


ANA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


